CELEX: 32015R1739
Language: sl
Date: 2015-09-28 00:00:00
Title: Uredba Komisije (EU) 2015/1739 z dne 28. septembra 2015 o spremembi Priloge II k Uredbi (ES) št. 1333/2008 Evropskega parlamenta in Sveta ter Priloge k Uredbi Komisije (EU) št. 231/2012 glede uporabe železovega tartrata kot sredstva proti strjevanju v soli in njenih nadomestkih (Besedilo velja za EGP)

30.9.2015   
            
            
               SL
            
            
               Uradni list Evropske unije
            
            
               L 253/3
            
         UREDBA KOMISIJE (EU) 2015/1739
   z dne 28. septembra 2015
   o spremembi Priloge II k Uredbi (ES) št. 1333/2008 Evropskega parlamenta in Sveta ter Priloge k Uredbi Komisije (EU) št. 231/2012 glede uporabe železovega tartrata kot sredstva proti strjevanju v soli in njenih nadomestkih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) ter zlasti člena 10(3) in člena 14 Uredbe,
   ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2), in zlasti člena 7(5) Uredbe,
   ob upoštevanju naslednjega:
   
               (1)
            
            
               V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
            
         
               (2)
            
            
               V Uredbi Komisije (EU) št. 231/2012 (3) so določene specifikacije za aditive za živila, navedene v prilogah II in III k Uredbi (ES) št. 1333/2008.
            
         
               (3)
            
            
               Navedeni seznam se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008.
            
         
               (4)
            
            
               18. januarja 2012 je bil vložen zahtevek za odobritev uporabe železovega tartrata kot sredstva proti strjevanju v soli in njenih nadomestkih. Zahtevek je bil državam članicam dan na voljo v skladu s členom 4 Uredbe (ES) št. 1331/2008.
            
         
               (5)
            
            
               Evropska agencija za varnost hrane je ocenila varnost železovega tartrata, ki je kompleks natrijevega tartrata in železovega (III) klorida, kot aditiva za živila, ter v svojem mnenju (4) z dne 9. decembra 2014 ugotovila, da ob upoštevanju toksikoloških podatkov in konzervativnih predpostavk, vključenih v oceno izpostavljenosti, ni nevaren kot sredstvo proti strjevanju v soli in njenih nadomestkih, če se uporablja v predlagani količini.
            
         
               (6)
            
            
               Dodajanje sredstva proti strjevanju v sol in njene nadomestke se šteje za potrebno, da se izboljša pretočnost in prepreči nastanek strjenih aglomeratov med izpostavljenostjo vlagi in skladiščenjem. Uporaba železovega tartrata je lahko alternativa za druge trenutno dovoljene aditive za živila, kot so ferocianidi (E 535–538) in silicijev dioksid – silikati (E 551 – 553). Zato je primerno odobriti uporabo železovega tartrata kot sredstva proti strjevanju v soli in njenih nadomestkih ter navedenemu aditivu dodeliti E-številko E 534.
            
         
               (7)
            
            
               Specifikacije za železov tartrat (E 534) bi bilo treba vključiti v Uredbo (EU) št. 231/2012, ko bo ta snov prvič vključena na seznam Unije aditivov za živila iz Priloge II k Uredbi (ES) št. 1333/2008.
            
         
               (8)
            
            
               Uredbi (ES) št. 1333/2008 in (EU) št. 231/2012 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo I k tej uredbi.
   Člen 2
   Priloga k Uredbi (EU) št. 231/2012 se spremeni v skladu s Prilogo II k tej uredbi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. septembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 31.12.2008, str. 16.
   
      (2)  UL L 354, 31.12.2008, str. 1.
   
      (3)  Uredba Komisije (EU) št. 231/2012 z dne 9. marca 2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta (UL L 83, 22.3.2012, str. 1).
   
      (4)  EFSA Journal 2015;13(1):3980.
   
      PRILOGA I
      Priloga II k Uredbi (ES) št. 1333/2008 se spremeni:
      
                  (1)
               
               
                  v delu B se v točko 3 „Aditivi razen barvil in sladil“ za vnosom za aditiv za živila E 530 vstavi naslednji novi vnos:
                  
                              „E 534
                           
                           
                              železov tartrat“
                           
                        
            
                  (2)
               
               
                  Del E se spremeni:
                  
                              (a)
                           
                           
                              v kategoriji 12.1.1 „Sol“ se:
                              
                                          (i)
                                       
                                       
                                          za vnosom za aditiv za živila E 530 vstavi naslednji novi vnos:
                                          
                                                       
                                                   
                                                   
                                                      „E 534
                                                   
                                                   
                                                      železov tartrat
                                                   
                                                   
                                                      110
                                                   
                                                   
                                                      (92)“
                                                   
                                                   
                                                       
                                                   
                                                
                                    
                                          (ii)
                                       
                                       
                                          doda naslednja opomba:
                                          
                                                       
                                                   
                                                   
                                                       
                                                   
                                                   
                                                      „(92): Izraženo na suhi snovi“
                                                   
                                                
                                    
                        
                              (b)
                           
                           
                              v kategoriji 12.1.2 „Nadomestki za sol“ se:
                              
                                          (i)
                                       
                                       
                                          za vnosom za aditiv za živila E 338–452 vstavi naslednji novi vnos:
                                          
                                                       
                                                   
                                                   
                                                      „E 534
                                                   
                                                   
                                                      železov tartrat
                                                   
                                                   
                                                      110
                                                   
                                                   
                                                      (92)“
                                                   
                                                   
                                                       
                                                   
                                                
                                    
                                          (ii)
                                       
                                       
                                          doda naslednja opomba:
                                          
                                                       
                                                   
                                                   
                                                       
                                                   
                                                   
                                                      „(92): Izraženo na suhi snovi“
                                                   
                                                
                                    
                        
            
   
      PRILOGA II
      V Prilogi k Uredbi (EU) št. 231/2012 se za vnosom za aditiv za živila E 530 vstavi naslednji novi vnos:
      
         
                     
                        „E 534 ŽELEZOV TARTRAT
                     
                  
               
                     
                        Sinonimi
                     
                  
                  
                     železov mezo-tartrat; kompleks natrijevega tartrata z železovim (III) kloridom
                  
               
                     
                        Opredelitev pojma
                     
                  
                  
                     Železov tartrat se pridobiva z izomerizacijo L-tartrata v ravnotežno zmes D-, L- in mezo-tartrata, ki ji sledi dodajanje železovega (III) klorida.
                  
               
                     Številka CAS
                  
                  
                     1280193-05-9
                  
               
                     Kemijsko ime
                  
                  
                     železov(III) kompleks D(+)-, L(–)- in mezo-2,3-dihidroksibutandiojskih kislin
                  
               
                     Kemijska formula
                  
                  
                     Fe(OH)2 C4H4O6Na
                  
               
                     Molekulska masa
                  
                  
                     261,93
                  
               
                     
                        Analiza
                     
                  
               
                     mezo-tartrat
                  
                  
                     > 28 %, izražen kot anion na suhi osnovi
                  
               
                     D(–)- in L(+)-tartrat
                  
                  
                     > 10 %, izražen kot anion na suhi osnovi
                  
               
                     železo(III)
                  
                  
                     > 8 %, izražen kot anion na suhi osnovi
                  
               
                     
                        Poimenovanje
                     
                  
                  
                     Temno zelena vodna raztopina, ki običajno vsebuje približno 35 % (po teži) kompleksov.
                  
               
                     
                        Identifikacija
                     
                  
                  
                     Dobro topen v vodi.
                  
               
                      
                  
                  
                     Pozitivna testa na tartrat in železo.
                  
               
                      
                  
                  
                     Vrednost pH 35-odstotne vodne raztopine kompleksov je med 3,5 in 3,9.
                  
               
                     
                        Čistost
                     
                  
               
                     klorid
                  
                  
                     Ne več kot 25 %.
                  
               
                     natrij
                  
                  
                     Ne več kot 23 %.
                  
               
                     arzen
                  
                  
                     Ne več kot 3 mg/kg.
                  
               
                     svinec
                  
                  
                     Ne več kot 2 mg/kg.
                  
               
                     živo srebro
                  
                  
                     Ne več kot 1 mg/kg.
                  
               
                     oksalat
                  
                  
                     Ne več kot 1,5 %, izražen kot oksalat na suhi osnovi.“